《颂古五首 其一》
宋代·释法忠

马驹蹴踏非驴事，要使儿孙脚下行。三日耳聋犹可怪，谩劳灼卜听虚声。

作者简介：释法忠（一○八四～一一四九），字牧庵，俗姓姚，鄞县（今浙江宁波）人。晚住隆兴府黄龙寺。为南岳下十五世，龙门清远禅师法嗣。高宗绍兴十九年卒，年六十六（据《佛祖通载》卷三○，《嘉泰普灯录》作年六十）。《嘉泰普灯录》卷一六、《五灯会元》卷二○、《宝庆四明志》卷九有传。今录诗十三首。